Oficialusis leidinys L 154 , 12/06/1997 p. 0014 - 0019



Komisijos reglamentas (EB) Nr. 1054/97 1997 m. birželio 11 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EB) Nr. 866/97 [2], ypač į jo 9 straipsnį, kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis; kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais; kadangi tikslinga, kad pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Reglamentu (EB) Nr. 82/97 [4], 12 straipsnio 6 dalies nuostatas ir toliau galėtų ja remtis dar 60 dienų; kadangi šiame reglamente numatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę, PRIĖMĖ ŠĮ REGLAMENTĄ: 1 straipsnis Prekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje. 2 straipsnis Pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacija apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri jau neatitinka šio reglamento, pagal Reglamento (EEB) Nr. 2913/92 12 straipsnio 6 dalies nuostatas galima remtis dar 60 dienų. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. birželio 11 d. Komisijos vardu Mario Monti Komisijos narys [1] OL L 256, 1987 9 7, p. 1. [2] OL L 124, 1997 5 16, p. 1. [3] OL L 302, 1992 10 19, p. 1. [4] OL L 17, 1997 1 21, p. 1. -------------------------------------------------- PRIEDAS Prekių aprašymas | Klasifikavimas (KN kodas) | Paaiškinimai | (1) | (2) | (3) | 1.Vienspalvis drabužis be pamušalo, pasiūtas iš 2,3 mm storio megzto audinio (60 % vilnos ir 40 % poliamido mišinio), skirtas viršutinei kūno daliai uždengti, įskaitant klubus. Jis turi apykaklę su atlapais.Drabužis su ilgomis rankovėmis ir trikampio formos iškirpte. Jis visas susagstomas priekyje dešinį skverną užmetus ant kairiojo. Žemiau juosmens yra kišenės, o drabužio apačia yra apsiūta.Drabužis pasiūtas iš šešių išilgai susiūtų palų (dviejų priekyje ir keturių nugaroje). Jis taip pat turi petukus ir du vertikalius įsiuvus, prasidedančius nuo krūtinės (švarkas).(Žr. nuotrauką Nr. 557) | 61043100 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus subpozicijos 2 pastabos A punktą, 61 skirsnio 9 pastabą bei KN kodų 6104 ir 61043100 formuluotę. Atsižvelgiant į bendrą drabužio išvaizdą ir ypač į tai, kad jis yra gana standus (iš storo audinio, šešių palų ir turi du įsiuvus), jis turi būti klasifikuojamas kaip švarkas pagal KN kodą 6104. | 2.Vienspalvis drabužis be pamušalo, pasiūtas iš 2,1 mm storio megzto audinio (70 % akrilo ir 30 % vilnos mišinio), skirtas viršutinei kūno daliai uždengti iki juosmens. Turi atverčiamą apykaklę.Drabužis su ilgomis rankovėmis ir trikampio formos iškirpte. Jis visas susagstomas priekyje dešinį skverną užmetus ant kairiojo. Žemiau juosmens yra kišenės, o drabužio apačia yra apsiūta.Drabužis pasiūtas iš šešių išilgai susiūtų palų (dviejų priekyje ir keturių nugaroje). Jis taip pat turi petukus ir du vertikalius įsiuvus, prasidedančius nuo krūtinės (švarkas).(Žr. nuotrauką Nr. 558) | 61043300 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus subpozicijos 2 pastabos A punktą, 61 skirsnio 9 pastabą bei KN kodų 6104 ir 61043300 formuluotę. Atsižvelgiant į bendrą drabužio išvaizdą ir ypač į tai, kad jis yra gana standus (iš storo audinio, šešių palų ir turi du įsiuvus), jis turi būti klasifikuojamas kaip švarkas pagal KN kodą 6104. | 3.Lengvas tiesaus kirpimo drabužis be pamušalo ir be apykaklės, pasiūtas iš plono trikotažinių marškinėlių tipo megzto audinio (100 % medvilnės) su dviejų spalvų juostomis, skirtas viršutinei kūno daliai uždengti iki klubų. Rankovių galai ir drabužio apačia yra apsiūti.Jis yra su trumpomis rankovėmis ir apvalia prigludusia iškirpte, visas susagstomas priekyje dešinį skverną užmetus ant kairiojo. Žemiau juosmens yra kišenės.Drabužis taip pat turi petukus (drabužis panašus į susagstomą megztinį).(Žr. nuotrauką Nr. 555) | 61102099 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 61 skirsnio 4 ir 9 pastabas bei KN kodų 6110, 611020 ir 61102099 formuluotę. Atsižvelgiant į bendrą drabužio išvaizdą ir ypač į tai, kad jis pasiūtas iš nepakankamai stangraus audinio, kad drabužį būtų galima laikyti švarku, šis gaminys turi būti klasifikuojamas pagal KN kodą 6110 kaip į susagstomą megztinį panašus drabužis. | 4.Vienspalvis tiesaus kirpimo drabužis be pamušalo, pasiūtas iš priglundančio storo lastikinio mezgimo (templės) audinio (60 % medvilnės ir 40 % poliesterio mišinio), skirtas viršutinei kūno daliai uždengti iki klubų. Drabužis be apykaklės, jo apačia ir rankovių galai yra apsiūti.Drabužis su ilgomis rankovėmis ir trikampio formos iškirpte, visas susagstomas priekyje dešinį skverną užmetus ant kairiojo. Žemiau juosmens yra kišenės ir skeltukai iš šonų.(Drabužis panašus į susagstomą megztinį).(Žr. nuotrauką Nr. 556) | 61102099 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus subpozicijos 2 pastabos A punktą, 61 skirsnio 4 ir 9 pastabas bei KN kodų 6110, 611020 ir 61102099 formuluotę. Atsižvelgiant į bendrą drabužio išvaizdą ir ypač į tai, kad jis pasiūtas iš nepakankamai stangraus audinio, kad drabužį būtų galima laikyti švarku, šis gaminys turi būti klasifikuojamas pagal KN kodą 6110 kaip į susagstomą megztinį panašus drabužis. | 5.Mažmeninei prekybai skirtas drabužių rinkinys, kurį sudaro: | | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus 13 pastabą, XI skyriaus subpozicijos 2 pastabos A punktą, 61 skirsnio 3 pastabos b punktą ir 9 pastabą bei KN kodų 6104, 610462, 61046210, 6110, 611020 ir 61102099 formuluotę. Atsižvelgiant į bendrą drabužių išvaizdą ir ypač į tai, kad ant viršutinio drabužio yra prisiūtas papildomas papuošimas, o ties apykakle yra įsiūta detalė, nėra akivaizdu, kad šie drabužiai skirti vilkėti dažniausiai arba tik kaip naktiniai drabužiai. | a)lengvas vienspalvis raudonas megztas puloveris (įvelkamas megztinis) (80 % medvilnės ir 20 % poliesterio), skirtas viršutinei kūno daliai uždengti, nesusagstomas, ilgomis rankovėmis ir prigludusia iškirpte. Rankovių galai, drabužio iškirptė ir apačia yra su lastiku (temple), o priekyje yra prisiūtas dekoratyvinis motyvas. Ties iškirpte taip pat yra įsiūta detalė iš kelnių audinio.(Žr. nuotrauką Nr. 559 A) | 61102099 | b)lengvos megztos kelnės (80 % medvilnės ir 20 % poliesterio), margintos įvairiaspalviais langeliais, siekiančios nuo juosmens iki kulkšnių ir neturinčios susegimo ties juosmeniu. Drabužis ties juosmeniu sutraukiamas elastine juosta, o klešnių galai yra su lastiku (temple). Prie juosmens prisiūtos dvi kilpos drabužiui pakabinti.(Žr. nuotrauką Nr. 559 B) | 61046210 | 6.Mažmeninei prekybai skirtas drabužių rinkinys, kurį sudaro: | | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, XI skyriaus 13 pastabą, XI skyriaus subpozicijos 2 pastabos A punktą, 61 skirsnio 3 pastabos b punktą ir 9 pastabą bei KN kodų 6104, 610462, 61046210, 6110, 611020 ir 61102099 formuluotę. Taip pat žr. suderintos sistemos 6112 pozicijos aiškinamąsias pastabas. Atsižvelgiant į bendrą drabužių išvaizdą ir ypač į tai, kad viršutinis drabužis yra margintas labai puošniu papuošimu, turi dvigubą lastikinę juostą (templę) prie iškirptės ir dekoratyvines siūles, o apatinėje dalyje yra įsiūta dryžuota juosta ir dvi dekoratyvinės siūlės, nėra akivaizdu, kad šie drabužiai skirti vilkėti dažniausiai arba tik kaip naktiniai drabužiai. | a)lengvas megztas puloveris (įvelkamas megztinis) (80 % medvilnės ir 20 % poliesterio), pasiūtas iš dviejų skirtingų audinių (vieno mėlynos spalvos, o kito raudonų ir baltų juostų), skirtas viršutinei kūno daliai uždengti, nesusagstomas, ilgomis vienspalvėmis rankovėmis. Rankovių galai ir drabužio apačia yra su lastiku (temple). Iškirptė prigludusi, su dviem skirtingų spalvų lastikinėmis juostomis (templėmis). Drabužio priekis išmargintas dekoratyviniu motyvu, o rankovių prakarpos apsiūtos dekoratyvinėmis siūlėmis.(Žr. nuotrauką Nr. 560 A) | 61102099 | b)lengvos megztos kelnės (80 % medvilnės ir 20 % poliesterio), pasiūtos iš tų pačių dviejų audinių, kaip ir viršutinė dalis, siekiančios nuo juosmens iki kulkšnių ir neturinčios susegimo ties juosmeniu. Drabužis ties juosmeniu sutraukiamas elastine juosta, o klešnių galai yra su lastiku (temple). Išilgai kairiosios klešnės šono yra įsiūta dryžuoto audinio juosta, o išilgai jos eina dvi dekoratyvinės siūlės. Prie juosmens prisiūtos dvi kilpos drabužiui pakabinti.(Žr. nuotrauką Nr. 560 B) | 61046210 | 7.Trinamoji juosta (70 x 12 x 1 cm) iš megzto sizalio su medinėmis rankenomis abiejuose galuose. Naudojama kūnui masažuoti.(Rankšluostis)(Žr. nuotrauką Nr. 554) | 63029900 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6302 ir 63029900 tekstą. Taip pat žr. suderintos sistemos 6302 pozicijos aiškinamąsias pastabas. | +++++ TIFF +++++ +++++ TIFF +++++ --------------------------------------------------